**6. VISSZATÜKRÖZNI JÉZUST: ISTEN SZAVA VILÁGOKAT TEREMT**

**MIELŐTT ELKEZDITEK**

1. Imádságos szívvel olvasd át az egész leckét, legalább kétszer!
2. Gyűjts össze minden anyagot, amire a foglalkozásokon minden szekcióban szükségetek lehet!
3. Dolgozzatok össze a csoport egyik tagjával és tervezzétek meg, ki, melyik szekciót fogja vezetni!

**SZEMÉLYES FELKÉSZÜLÉS A VEZETÉSRE:**

Gondolj egy olyan időszakra életedben, amikor hallgattál Isten hangjára és ez megváltoztatta az életedet! Mindenképpen oszd meg ezt a tapasztalatodat a csoporttal, ha a Szentlélek indíttatását érzed rá! Ha nem, akkor is használd fel hatását a mai összejövetel vezetéséhez!

**ÜDVÖZLÉS ÉS IMÁDSÁG**

Üdvözöld a csoportot!

Ellenőrizd, hogy mindenki magával hozta-e imanaplóját! Kérdezd meg, átnézte-e valaki az előző lecke igekutató feladatait. Találtak-e valami újat, amit megosztanának a többiekkel? Térjetek vissza az imanaplóba bejegyzett imakérésekre is, és foglaljátok bele az imádságba!

Kiejtett szavainknak hatalma van. Építhetnek, de rombolhatnak is. Háborút indíthatnak el, vagy békefolyamatot. Házaspárrá tehetik a férjet és a feleséget, börtönbüntetésre ítélhetnek valakit, egy verseny megnyerésére ösztönözhetnek és vigaszt nyújthatnak szomorúságunkban. És ezek csak az emberi szavak. Képzeljük csak el, mennyivel többet tud tenni Isten szava! Ő szólt, és világosság lett, hegységek, egy világegyetem, élet…

Jézus követőiként tudnunk kell, hogyan hallgassunk Isten szavára. Isten igéje megváltoztathatja és újjáteremtheti életünket! Izgalmas dolgok történnek, amikor Ő szól.

**BEVEZETŐ VIDEOKLIP A TANULMÁNYHOZ**

Szavak – Hawk Nelson on YouTube

<https://www.youtube.com/watch?v=anVweXDcxhA>

<https://www.youtube.com/watch?v=58HjJORjOLQ>

**BEMELEGÍTÉS**

Osszuk a résztvevőket 5 fős csoportokra! Adjunk minden csoportnak kettőt az emberi körvonalakat ábrázoló rajzokból (lásd a diavetítésben!).

Írjanak a lányok az egyik alakba építő, a másikba pedig romboló szavakat!

Dolgozzunk ismét közösen!

Kérdezzük meg, melyik volt könnyebb, megerősítő, vagy bántó szavakat gyűjteni?

Mondtak már olyasmit nektek, amivel mélyen megbántottak?

Könnyen tudtok másokat szavakkal támogatni?

**IGEKUTATÁS**

Szükségünk lesz:

* résztvevőnként 1db feladatlapra (2 oldal)
* tollakra
* A4-es bőrszínű papírlapokra
* néhány ollóra a fül-formák kivágásához
* szövegkiemelő tollakra

Alakítsanak a lányok maximum 6 fős csoportokat!

Nevezzünk ki minden kiscsoport élére egy vezetőt, aki a kérdések megválaszolásában vezeti majd a csoportot és leírja ötleteiket, válaszaikat.

15-20 percet adjunk erre a feladatra!

Szólítsuk fel őket, hogy a fül alakú papírra írják ötleteiket arról, hogyan hallhatjuk meg Isten hangját!

Igekutatás – ismét közösen

Hívjuk össze újra a teljes csoportot!

Kérjük meg az összes csoportot, hogy osszák meg a többiekkel a tanulmány során felmerült különleges meglátásaikat.

Szólítsuk fel őket, hogy ragasszák a táblára, vagy a falra fül alakú papírlapjaikat, hogy mindenki láthassa és elolvashassa.

**KÜLÖNLEGES IMÁDSÁG**

A szavak hatalommal bírnak. Milyen szavakkal írnátok le Istent?

Írjátok ezt a szót egy post-it-re és ragasszátok a „szavak” feliratú poszterre!

Együtt imádkozzunk és a poszterre ragasztott szavak felhasználásával dicsőítsük Istent azért, hogy Ő az, Aki.

Mindig legyenek konkrét imakéréseink is, amiket az imanaplóba is be lehet vezetni. Minden összejövetelen vissza fogunk térni rájuk.

Ez segít majd a lányoknak felismerni, hogy Isten megválaszolja az imákat és tudatosabban imádkozni olyasmikért, amiket túl gyakran természetesnek veszünk.